C 272/1

SPRÁVA O FINANČNEJ ČINNOSTI ZA ROK 2018 —

Oddiel II – Európska rada a Rada

(2019/C 272/01)

OBSAH

1. ÚVOD 3

2. CIELE A ROZPOČET NA ROZPOČTOVÝ ROK 2018 3

2.1. Hlavné finančné ciele 3

2.2. Zostavenie rozpočtu Európskej rady a Rady na rok 2018 3

2.2.1. Všeobecné smerovanie 3

2.2.2. Rozpočet na rok 2018 4

2.2.3. Rozpočet na rok 2018 a okruh 5 finančného výhľadu rozpočtu EÚ 4

3. CELKOVÝ PREHĽAD PLNENIA ROZPOČTU V ROKU 2018 6

3.1. Činnosti a ciele Európskej rady a Rady v roku 2018 6

3.1.1. Zasadnutia 6

3.1.2. Legislatívne činnosti 7

3.1.3. Modernizácia administratívy 7

3.1.4. Dosiahnutie cieľov v roku 2018 8

3.2. Príjmy 8

3.3. Výdavky v roku 2018 11

3.3.1. Úpravy rozpočtu v roku 2018 11

3.3.2. Prehľad plnenia rozpočtu v rokoch 2010 – 2018 13

3.3.3. Čerpanie rozpočtových prostriedkov v roku 2018 podľa kategórií 14

3.4. Prenesené rozpočtové prostriedky 16

3.4.1. Rozpočtové prostriedky prenesené automaticky z roku 2017 do roku 2018 16

3.4.2. Rozpočtové prostriedky prenesené z roku 2018 do roku 2019 17

3.4.3. Rozpočtové prostriedky prenesené z roku 2017 do roku 2018 na základe rozhodnutia 19

3.4.4. Rozpočtové prostriedky prenesené z roku 2016 do roku 2017 na základe rozhodnutia, prenesené na zaplatenie do roku 2018 19

3.5. Pripísané príjmy 20

3.5.1. Pripísané príjmy, ktoré vznikli pred rokom 2018 20

3.5.2. Pripísané príjmy prenesené na zaplatenie z roku 2017 21

3.5.3. Pripísané príjmy, ktoré vznikli pred rokom 2018, prenesené na zaplatenie do roku 2019 22

3.5.4. Pripísané príjmy, ktoré vznikli pred rokom 2018 22

1. ÚVOD

Tento dokument predstavuje v súlade s článkom 249 nariadenia Európskeho parlamentu a Rady (EÚ, Euratom) 2018/1046 („nariadenie o rozpočtových pravidlách“ – NRP) (1) (článok 142 nariadenia o rozpočtových pravidlách platný do roku 2018 (2)) správu o rozpočtovom a finančnom hospodárení v rámci oddielu II rozpočtu EÚ (Európska rada a Rada) za rozpočtový rok 2018.

Táto správa vychádza z predbežnej účtovnej závierky za rok 2018, zo zistení uvedených vo výročných správach o činnosti vypracovaných povoľujúcimi úradníkmi Rady a z informácií o plnení rozpočtu získaných z finančného systému Rady.

Kapitola 2 tejto správy predstavuje zhrnutie rámca stanoveného na rozpočtový rok 2018. Celkový prehľad čerpania rozpočtových prostriedkov dostupných v roku 2018 sa uvádza v kapitole 3.

Plnenie rozpočtu v roku 2018 podľa jednotlivých rozpočtových riadkov sa uvádza v prílohe.

2. CIELE A ROZPOČET NA ROZPOČTOVÝ ROK 2018

2.1. Hlavné finančné ciele

Hlavné finančné ciele Generálneho sekretariátu Rady na rok 2018 boli:

— Zabezpečiť nepretržitú podporu pre predsedu Európskej rady a Radu efektívnym a účinným využívaním finančných zdrojov.

— Pokračovať v procese administratívnej modernizácie s cieľom zlepšiť kvalitu svojej organizácie a náležité využívanie zdrojov.

— Vysporiadať konečné náklady budovy Europa s belgickou vládou.

2.2. Zostavenie rozpočtu Európskej rady a Rady na rok 2018

2.2.1. Všeobecné smerovanie

Pri zostavovaní rozpočtu Európskej rady a Rady na rok 2018 sa vychádzalo zo všeobecného cieľa neprekročiť v nominálnom vyjadrení celkovú úroveň rozpočtu na rok 2017 v prípade výdavkov nesúvisiacich s platmi.

Zvýšenia súvisiace so zákonnými alebo zmluvnými záväzkami alebo zvýšenia v oblastiach, ktoré sa považovali za zásadné pre riadne fungovanie Generálneho sekretariátu Rady (GSR), boli vyvážené stanovením priorít a zmenou plánov niektorých projektov so zreteľom na plnenie rozpočtu v uplynulých rokoch.

Pokiaľ ide o plán pracovných miest, GSR naďalej zjednodušoval organizáciu realizáciou týchto opatrení:

— transformácia 25 pracovných miest funkčnej skupiny AST (10 AST5, 5 AST4, 5 AST3, 5 AST2) na 25 pracovných miest funkčnej skupiny SC (10 SC2 a 15 SC1), 20 pracovných miest funkčnej skupiny AST (10 AST7 a 10 AST6) na 20 pracovných miest funkčnej skupiny AD (10 AD7 a 10 AD5) a jedno dočasné pracovné miesto funkčnej skupiny AD12 na trvalé pracovné miesto funkčnej skupiny AD12 v rámci pokračujúcej administratívnej modernizácie,

— presun 1 pracovného miesta funkčnej skupiny AD5 a 1 pracovného miesta funkčnej skupiny AST1 do Komisie ako súčasť dohody o organizácii a fungovaní tímu reakcie na núdzové počítačové situácie v inštitúciách, orgánoch a agentúrach EÚ (CERT-EU),

— pridanie 4 pracovných miest funkčnej skupiny AD5 a 2 pracovných miest funkčnej skupiny AST1, aby sa zohľadnil nový jazykový režim írskych prekladov podľa pokynov Komisie.

2.2.2. Rozpočet na rok 2018

Rozpočtový orgán zostavil celkový rozpočet Európskej rady a Rady na rok 2018 vo výške 572,9 milióna EUR. Táto suma zodpovedá zvýšeniu o 11,3 milióna EUR (+ 2,0 %) v porovnaní s rokom 2017.

Počet pracovných miest pre Európsku radu a Radu uvedený v pláne pracovných miest na rok 2018 bol stanovený na 3031.

V tabuľke 1 je uvedený prehľad rozpočtu na rok 2018 podľa jednotlivých kategórií.

Tabuľka 1

Rozpočet Európskej rady a Rady na rok 2018 v porovnaní s rokom 2017 (podľa kategórií)

(v EUR) Kategória Rozpočet na rok 2017 Rozpočet na rok 2018 Zmena 2018/2017 s EB (3) 1 2 3=2/1 Plán pracovných miest 315 446 000 328 800 000 4,2 % Výdavky na ostatných zamestnancov 24 878 000 24 359 000 –2,1 % Budovy (okrem nadobudnutia) 57 789 000 56 360 377 –2,5 % Počítačové systémy 42 800 000 41 300 000 –3,5 % Nábytok 942 000 733 000 –22,2 % Technické zariadenie 3 659 000 4 344 000 18,7 % Doprava 1 048 000 1 496 000 42,7 % Cestovné výdavky delegácií 17 802 000 17 802 000 0,0 % Náklady na tlmočenie 79 816 000 79 316 000 –0,6 % Zasadnutia a konferencie 4 984 000 4 945 000 –0,8 % Informačné služby 8 285 000 10 152 000 22,5 % Rôzne 2 127 000 1 787 000 –16,0 % Rezerva 2 000 000 1 500 000 –25,0 % Súčet (okrem nadobudnutia) 561 576 000 572 894 377 2,0 % Nadobudnutie nehnuteľného majetku — — Celkový súčet 561 576 000 572 894 377 2,0 %

2.2.3. Rozpočet na rok 2018 a okruh 5 finančného výhľadu rozpočtu EÚ

V tabuľke 2 sa uvádza prehľad vývoja rozpočtu Európskej rady a Rady v rokoch 2010 – 2018. Podiel Európskej rady a Rady v rámci okruhu 5 viacročného finančného výhľadu sa znížil z 8,0 % v roku 2010 na 5,5 % v roku 2018.

Tabuľka 2

Vývoj oddielu II rozpočtu EÚ (Európska rada a Rada) v rámci okruhu 5 finančného výhľadu v rokoch 2010 – 2018

2010 2011 2012 2013 2014 2015 2016 2017 2018 (Sumy v bežných cenách) mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena Okruh 5 8 173 4,7 % 8 173 2,7 % 8 607 5,3 % 9 181 6,7 % 8 405 –8,5 % 8 661 3,0 % 9 483 9,5 % 9 921 4,6 % 10 346 4,3 % Európska rada/Rada 634 5,1 % 563 –11,2 % 534 –5,2 % 536 0,3 % 534 –0,2 % 542 1,4 % 545 0,6 % 562 3,0 % 573 2,0 % Podiel Európskej rady/Rady na okruhu 5 8,0 % 6,9 % 6,2 % 5,8 % 6,4 % 6,3 % 5,7 % 5,7 % 5,5 %

Zníženie v roku 2011 pramenilo hlavne z presunu zdrojov na ESVČ, pričom pokles v rokoch 2012 a 2014 súvisel so znížením rozpočtových prostriedkov na určité činnosti s ohľadom na plnenie v predchádzajúcich rokoch a na skutočné potreby.

3. CELKOVÝ PREHĽAD PLNENIA ROZPOČTU V ROKU 2018

3.1. Činnosti a ciele Európskej rady a Rady v roku 2018

V správe o finančnej činnosti uvádza GSR informácie o svojich hlavných činnostiach, ktoré sú relevantné z finančného hľadiska a ktoré opisujú fungovanie Európskej rady a Rady počas rozpočtového roka. Zdôrazňujú sa v nej aj hlavné výsledky roka.

3.1.1. Zasadnutia

V tabuľke 3 sa uvádza prehľad vývoja počtu zasadnutí, ktoré pre Európsku radu a Radu organizoval GSR v rokoch 2010 – 2018.

Okrem 4 604„inštitucionálnych“ zasadnutí GSR v roku 2018 organizoval 3 129 iných zasadnutí (napr. seminárov, informačných stretnutí, brífingov, ako aj zasadnutí s tretími krajinami).

Tabuľka 3

Vývoj počtu zasadnutí v rokoch 2010 – 2018

2010 2011 2012 2013 2014 2015 2016 2017 2018 Samity 7 9 7 6 9 12 9 11 14 Rady 86 85 77 74 81 81 75 77 75 Coreper 122 135 140 140 135 138 109 105 117 Coreper (čl. 50) 22 29 Pracovné skupiny 4 127 4 373 4 480 4 164 4 016 3 471 3 569 4 039 4 304 Ad hoc Pracovná skupina (čl. 50) 32 61 Súčet 4 342 4 602 4 704 4 384 4 241 3 702 3 762 4 290 4 604 Ostatné zasadnutia 1 996 2 075 2 189 2 027 2 189 2 271 2 034 3 030 3 129 Celkový súčet 6 338 6 677 6 893 6 411 6 430 5 973 5 796 7 320 7 733

Rok 2018 bol rokom pokračujúcej práce zameranej na dokončenie postupu s cieľom podpísať a uzavrieť dohodu o vystúpení Spojeného kráľovstva z EÚ.

Celkový počet zasadnutí, ktoré organizoval GSR, sa v porovnaní s rokom 2017 zvýšil o 6 % (413). Vysvetľuje sa to hlavne zvýšenou aktivitou predsedníctva v druhom polroku a prácou ad hoc pracovnej skupiny pre brexit.

GSR okrem toho 25. apríla 2018 organizoval druhú konferenciu o podpore budúcnosti Sýrie a okolitého regiónu. Stretlo sa na nej 57 krajín, 10 regionálnych organizácií a 19 agentúr OSN, aby rokovali o situácii v Sýrii a o vplyve krízy na celý región. Toto podujatie, ktoré si vyžiadalo značné bezpečnostné a logistické zdroje, ako aj významné diplomatické úsilie, bolo organizované spolu s generálnym riaditeľstvom Európskej komisii pre susedskú politiku.

Okrem toho sa 18. – 19. októbra 2018 uskutočnil 12. samit Ázia – Európa (ASEM). Stretli sa na ňom vedúci predstavitelia 51 európskych a ázijských krajín, predstavitelia EÚ a generálny tajomník Združenia národov juhovýchodnej Ázie (ASEAN). Hlavy štátov a predsedovia vlád rokovali o tom, ako ďalej posilniť dialóg a spoluprácu medzi týmito dvoma kontinentmi v širokej škále oblastí, ako sú obchod a investície, prepojenosť, udržateľný rozvoj a klíma.

GSR dokázal splniť zvýšenú potrebu zasadnutí využitím väčšej dostupnosti zasadacích miestností v budove Europa, v ktorej sa už od predchádzajúceho roku uskutočňujú všetky typy zasadnutí a nielen zasadnutí na vysokej úrovni.

3.1.2. Legislatívne činnosti

Iným kvantitatívnym ukazovateľom činností je počet právnych aktov uverejnených v úradnom vestníku (Ú. v. EÚ) (tabuľka 4). V roku 2018 bolo v úradnom vestníku uverejnených 1210 právnych aktov. Treba poznamenať, že uverejňovanie právnych aktov v úradnom vestníku je posledný krok v legislatívnom procese.

Tabuľka 4

Vývoj počtu právnych aktov v rokoch 2010 – 2018

2010 2011 2012 2013 2014 2015 2016 2017 2018 Právne akty uverejnené v Ú. v. 825 986 958 1 132 1 437 1 412 1 259 1 187 1 210

3.1.3. Modernizácia administratívy

GSR v roku 2018 pokračoval v zlepšovaní kvality a efektívnosti svojej vnútornej organizácie.

Pokrok pri vykonávaní akčného plánu

GSR v roku 2018 pokračoval vo vykonávaní Akčného plánu pre dynamickejší, flexibilnejší a kolaboratívnejší GSR, ktorý zverejnil generálny tajomník 27. septembra 2016 a v ktorom sa pre GSR identifikovalo 5 priorít:

— efektívna administratíva pre predsedu Európskej rady a Európsku radu;

— lepšia a konzistentnejšia podpora pre Radu a jej predsedníctiev;

— lepšia vnútorná a vonkajšia komunikácia a informačná činnosť;

— investície do ľudí a riadenia a

— využitie technológií na zlepšenie fungovania GSR.

Takmer všetky opatrenia sa dokončili do roku 2018 alebo prebiehajú nepretržite.

Hlavné výsledky akčného plánu v roku 2018:

— stratégia GSR pre digitálne služby;

— príručka o vonkajších vzťahoch;

— balík služieb GSR pre predsedníctvo;

— modernizácia administratívy (vrátane prieskumu zamestnancov, 360o spätnej väzby pre manažérov a systému riadenia vzdelávania v inštitúciách EÚ (EU-Learn);

— zásadná reorganizácia útvarov GSR s cieľom zlepšiť účinnosť jednotlivých funkcií organizácie. —

3.1.4. Dosiahnutie cieľov v roku 2018

Dosiahnutie cieľov stanovených na rozpočtový rok 2018 sa dá zhrnúť takto:

— Plán pracovných miest V roku 2018 prijal GSR 137 úradníkov (74 stálych úradníkov a 63 dočasných zamestnancov). Počas roka odišlo 184 úradníkov (154 stálych úradníkov a 30 dočasných zamestnancov), čo viedlo k čistému zníženiu o 47 zastávaných pracovných miest v pláne pracovných miest Európskej rady/Rady.

— Finančné hospodárenie GSR v roku 2018 pokračoval v ďalšom zlepšovaní svojho finančného hospodárenia a výkonnosti. Bolo zavedených niekoľko zlepšení v oblasti finančného riadenia organizácie, napr.: — zriadenie poradného riadiaceho výboru, v ktorom sú vedúci pracovníci rôznych oddelení a predseda výboru zamestnancov. Úloha tohto výboru je dvojaká, v prvom rade poskytuje poradenstvo o strategických prioritách a monitoruje pokrok v prípade vybraných priorít, a po druhé pomáha stanoviť priority, pokiaľ ide o zdroje, a zabezpečuje súlad GSR s jeho poslaním; — vytvorenie osobitnej skupiny pre reorganizáciu s cieľom preskúmať vplyv organizačných zmien v GSR, ku ktorým prišlo 1. júna a 1. júla, na finančné riadenie a podporiť služby pri vytváraní a zavádzaní primeraných finančných štruktúr; — preskúmanie vnútorných pravidiel pre využívanie rozpočtových prostriedkov zahrnutých do oddielu II všeobecného rozpočtu Európskej únie po uverejnení nového nariadenia o rozpočtových pravidlách; — prijatie usmernení pre spoločný rámec pre riadenie projektov a pracovných skupín (CPMF) s cieľom poskytnúť usmernenia pre organizovanie horizontálnych tímov v súlade so služobným poriadkom a nariadením o rozpočtových pravidlách, v ktorých sa stanovuje niekoľko účinných a jednoduchých postupov. V kontexte zlepšujúcej sa situácie európskych podnikov z hľadiska peňažného toku predstavovalo v roku 2018 priemerné oneskorenie úhrad faktúr v GSR 21 dní, pričom maximálna lehota je 30 kalendárnych dní (smernica Európskeho parlamentu a Rady 2011/7/EÚ (4)).

— Politika v oblasti výstavby budov V roku 2018 sa uskutočnili intenzívne rokovania, keďže belgické orgány informovali sekretariát, že Belgický štát napriek dohode o konečnej cene projektu budovy Europa, nepristúpi k predaju štyroch priľahlých pozemkov. Obe strany dospeli k dohode o alternatívnom riešení, ktorej výsledkom je nižšia konečná platba (pozri bod 3.4.3).

3.2. Príjmy

V tabuľke 5 je uvedený prehľad celkového výsledku príjmových operácií v roku 2018. Výraz „Stanovené nároky 2017“ odkazuje na príkazy na vymáhanie pohľadávok, ktoré boli vydané v roku 2017, pričom príslušné sumy sa získali až v roku 2018. Výraz „Stanovené nároky 2018“ zodpovedá vymáhaniam, ktoré sa začali v roku 2018.

Tabuľka 5

Prehľad príjmových operácií v rozpočte na rok 2018

(v EUR) Kapitola Stanovené nároky 2017 Získané príjmy z roku 2017 Stanovené nároky 2018 Získané príjmy v roku 2018 Stanovené nároky celkom 2017+2018 Získané príjmy celkom 2017+2018 Má sa získať v roku 2019 1 2 3 4 5=1+3 6=2+4 7=5– 6 4 0 Odvody z platov zamestnancov 0 0 30 454 292 30 454 292 30 454 292 30 454 292 0 4 1 Príspevky do systému dôchodkového zabezpečenia 223 436 127 312 25 753 759 25 752 178 25 977 195 25 879 490 97 705 5 0 Výnosy z predaja hnuteľného a nehnuteľného majetku 1 913 1 913 7 300 2 550 9 213 4 463 4 750 5 1 Výnosy z nájmu 34 297 34 297 667 694 421 285 701 991 455 582 246 410 5 2 Príjmy z investícií alebo poskytnutých úverov a z bankových a iných úrokov 0 0 3 809 3 809 3 809 3 809 0 5 5 Príjmy z poskytnutých služieb a prác 104 455 104 455 704 463 428 001 808 917 532 456 276 461 5 5 Príjmy z poskytnutých služieb a prác (ESVČ) 100 000 100 000 397 124 297 124 497 124 397 124 100 000 5 7 Ostatné príspevky a náhrady spojené s administratívnou činnosťou inštitúcií 1 504 160 1 074 878 20 132 298 19 972 853 21 636 458 21 047 731 588 728 5 8 Rôzne náhrady 0 0 48 334 48 304 48 334 48 304 30 5 8 Rôzne náhrady (ESVČ) 0 0 0 0 0 0 0 5 9 Ostatné príjmy z administratívnych operácií 0 0 0 0 0 0 0 6 3 Príspevky v rámci osobitných dohôd 9 935 9 935 1 213 693 1 213 693 1 223 628 1 223 628 0 7 0 Úroky z omeškania 0 0 243 243 243 243 0 9 0 Rôzne príjmy 0 0 0 0 0 0 0 Súčet 1 978 196 1 452 790 79 383 010 78 594 333 81 361 206 80 047 123 1 314 083

Celkový objem príjmových operácií, pokiaľ ide o stanovené nároky, t. j. vydané príkazy na vymáhanie pohľadávok, v roku 2018 predstavoval 81,4 milióna EUR. Z tejto sumy sa 80,0 milióna EUR získalo v tomto rozpočtovom roku a 1,3 milióna EUR sa získa v roku 2019.

Väčšina z celkového objemu získaných príjmov v roku 2018 (71 % alebo 56,4 milióna EUR z 80,0 milióna EUR) súvisí s daňami, odvodmi a poplatkami Spoločenstva vybranými od zamestnancov GSR. Z tejto sumy tvoria 30,5 milióna EUR odvody z odmien zamestnancov, pričom 25,9 milióna EUR predstavujú príspevky a presuny dôchodkových práv do systému dôchodkového zabezpečenia.

Zvyšná suma, čiže 29 % (23,6 milióna EUR), sa získala z rôznych administratívnych činností. Táto suma pochádza najmä z týchto zdrojov:

— z vrátenia časti finančných prostriedkov vyplatených členským štátom v predchádzajúcich rokoch v rámci financovania cestovných výdavkov delegátov, a to po vykázaní týchto výdavkov za roky 2017 (0,4 milióna EUR) a 2018 (6,7 milióna EUR) (kapitola 5 7),

— z vrátenia platieb členskými štátmi za doplnkové tlmočenie do niektorých jazykov na žiadosť (11 miliónov EUR, kapitola 5 7),

— z príspevkov na administratívne náklady vzniknuté v rámci „schengenského acquis“ s Islandom a Nórskom (1,2 milióna EUR, kapitola 6 3),

— z príspevkov ostatných inštitúcií a platieb úradníkov Rady za detské jasle Rady (0,9 milióna EUR) (kapitola 5 7),

— z platieb Súdneho dvora, Dvora audítorov a Európskeho univerzitného inštitútu vo Florencii ako ich príspevkov do spoločného finančného systému s Radou (0,7 milióna EUR, kapitola 5 7),

— z presunov z ESVČ Rade ako zálohových refundácií nákladov súvisiacich s organizovaním bruselskej konferencie o Sýrii (0,2 milióna EUR, kapitola 5 5),

— príjmy z vymáhania súdnych trov vo veciach, ktoré vyhrala Rada, a z náhrady škody zaplatenej Rade (0,01 milióna EUR, kapitola 5 7),

— z presunov z ESVČ Rade ako zálohových platieb za služby, ktoré poskytoval GSR Európskej službe pre vonkajšiu činnosť (0,4 milióna EUR, kapitola 5 5),

— z výnosov z prenájmu priestorov a refundácií, ktoré s nimi súvisia, okrem iného časť nájomného, ktorá prislúcha Komisii, za informačný bod EÚ v Bruseli (0,5 milióna EUR, kapitola 5 1).

3.3. Výdavky v roku 2018

3.3.1. Úpravy rozpočtu v roku 2018

V rozpočtovom roku 2018 boli rozpočtové prostriedky prerozdelené rôznymi presunmi. V tabuľke 6 sa uvádzajú rozhodnutia, ktorými sa upravovali rozpočtové prostriedky v rokoch 2010 – 2018.

Tabuľka 6

Počet úprav rozpočtu podľa ich druhu v rokoch 2010 – 2018

Úprava Rok Typ Právny základ 2010 2011 2012 2013 2014 2015 2016 2017 2018 Opravný rozpočet Článok 41 NRP 0 0 0 0 0 0 0 0 0 Presun B Článok 25 NRP 47 23 23 22 32 27 31 45 52 Presun C Článok 25 NRP 2 2 2 2 2 2 2 1 2 Presun D Článok 27 NRP 0 0 0 0 0 0 0 0 0 Súčet 49 25 25 24 34 29 33 46 54

V roku 2018 prišlo k dvom presunom C, pri ktorých bol informovaný rozpočtový orgán (v súlade s článkom 25 nariadenia o rozpočtových pravidlách (článkom 29 nariadenia o rozpočtových pravidlách z roku 2018)):

— presun C1 vo výške 990 000 EUR uskutočnený 23. júla 2018 s cieľom: — financovať dodatočné potreby dopravy v súvislosti s 12. stretnutím Ázia – Európa (ASEM) (630 000 EUR); — pokryť technické audiovizuálne projekty na zlepšenie kvality služieb poskytovaných počas podujatí Európskej rady a Rady (360 000 EUR).

— presun C2 vo výške 2 181 000 EUR uskutočnený 26. novembra 2018 s cieľom: — financovať školenia na začiatku roka 2019, ktorých prípravu museli externí dodávatelia začať v roku 2018 (150 000 EUR); — pokryť nepredvídané náklady na organizáciu stretnutia ASEM, ako napríklad potrebné úpravy na externom mieste konania (zariaďovanie a nábytok) (550 000 EUR); — pokryť práce týkajúce sa kabeláže, ktoré vykonali IT služby v hlavnej kontrolnej miestnosti audiovizuálneho vybavenia (339 000 EUR); — pokryť zmenu v službách riadenia programu správy informácií a vedomostí (IKM) (1 042 000 EUR); — financovať interný vývoj novej platformy na uverejňovanie informácií „Newsroom“ (100 000 EUR).

52 presunov B na základe článku 25 ods. 4 NRP (článku 29 ods. 4 NRP z roku 2018) vnútorne zmenilo rozpočet Európskej rady/Rady v roku 2018.

V tabuľke 7 sa uvádza prehľad rozpočtových položiek, ktoré sa v roku 2018 významne (5) upravili rôznymi presunmi.

Tabuľka 7

Rozpočtové položky, u ktorých došlo v roku 2018 k významným presunom

(v EUR) Položka Okruh Pôvodný rozpočet na rok 2018 Presuny Konečné rozpočtové prostriedky Rozdiel 1 1 0 5 Nadčasy 1 450 000 – 250 000 1 200 000 – 17 % 2 0 0 0 Nájomné 1 109 000 764 500 1 873 500 69 % 2 0 0 4 Práce na zaručenie bezpečnosti priestorov 2 547 000 – 800 000 1 747 000 – 31 % 2 0 1 1 Voda, plyn, elektrická energia a vykurovanie 4 766 000 – 568 199 4 197 801 – 12 % 2 0 1 2 Bezpečnosť a stráženie budov 18 493 000 – 460 000 18 033 000 – 2 % 2 1 0 0 Nadobudnutie vybavenia a softvéru 10 716 000 –1 308 620 9 407 380 – 12 % 2 1 0 1 Externá pomoc s počítačovými systémami 21 799 000 1 975 593 23 774 593 9 % 2 1 0 2 Servis a údržba vybavenia a softvéru 7 195 000 370 443 7 565 443 5 % 2 1 0 3 Telekomunikácie 1 590 000 443 585 2 033 585 28 % 2 1 2 0 Nákup a výmena technického zariadenia 2 494 000 404 779 2 898 779 16 % 2 1 2 2 Nájom, servis, údržba a oprava nábytku 1 538 000 – 255 789 1 282 211 – 17 % 2 1 3 2 Nájom, údržba a oprava vozového parku 1 046 000 476 000 1 522 000 46 % 2 2 0 0 Cestovné výdavky delegácií 17 802 000 4 529 114 22 331 114 25 % 2 2 0 2 Náklady na tlmočenie 79 316 000 –4 874 614 74 441 386 – 6 % 2 2 1 0 Výdavky na dokumentáciu a knižnicu 3 770 000 –1 016 500 2 753 500 – 27 % 2 2 1 1 Úradný vestník 1 777 000 – 995 500 781 500 – 56 % 2 2 1 3 Informačná činnosť a verejné podujatia 4 385 000 448 000 4 833 000 10 %

3.3.2. Prehľad plnenia rozpočtu v rokoch 2010 – 2018

Celková miera plnenia rozpočtu Európskej rady a Rady za posledných deväť rokov bola v priemere 91,9 % (graf 1). Miera plnenia sa týka záväzkov prijatých počas rozpočtového roka v pomere k dostupnému odhlasovanému rozpočtu.

Miera skutočných ročných platieb dosahovala v rokoch 2010 až 2018 v priemere 82,6 % rozpočtu. Rozdiel medzi celkovým plnením a platbami v danom roku (t. j. nezaplatené záväzky) sa v súvislosti s platbami preniesol v súlade s článkom 13 ods. 4 nariadenia o rozpočtových pravidlách (článkom 12 ods. 7 NRP z roku 2018) do ďalšieho rozpočtového roka.

Graf 1

Celkové plnenie rozpočtu v rokoch 2010 – 2018

Pokiaľ ide o rok 2018, prenesené rozpočtové prostriedky súvisia so záväzkami vyplývajúcimi zo zmlúv, ktoré sa riadne uzavreli pred koncom rozpočtového roka, no v prípade ktorých sa tovar ešte nedodal, a/alebo v súvislosti s ktorými sa do konca roka nedoručili faktúry.

3.3.3. Čerpanie rozpočtových prostriedkov v roku 2018 podľa kategórií

Analýza výdavkov v roku 2018 sa uvádza na úrovni 14 kategórií výdavkov.

V tabuľke 8 sa porovnáva konečný rozpočet po uskutočnení presunov (stĺpec 2) s plnením rozpočtu z hľadiska rozpočtových záväzkov (stĺpec 3). Rozdiel medzi konečným rozpočtom a viazanými rozpočtovými prostriedkami zodpovedá sumám, ktoré sa v roku 2018 nepoužili, a preto zrušili.

Tabuľka 8

Prehľad plnenia rozpočtu v roku 2018 (podľa kategórií)

(v EUR) Kategória Rozpočet na rok 2018 (pôvodný) Rozpočet na rok 2018 (konečný (*1)) Záväzky Miera plnenia Zrušené rozpočtové prostriedky 1 2 3 4=3/2 5=2– 3 Plán pracovných miest 328 800 000 328 650 000 309 799 583 94,3 % 18 850 417 Výdavky na ostatných zamestnancov 24 359 000 24 509 000 22 777 378 92,9 % 1 731 622 Budovy (okrem nadobudnutia) 56 360 377 55 574 877 54 112 447 97,4 % 1 462 430 Počítačové systémy 41 300 000 42 781 000 42 770 511 100,0 % 10 489 Nábytok 733 000 933 000 923 624 99,0 % 9 376 Technické zariadenie 4 344 000 4 365 000 4 184 365 95,9 % 180 635 Doprava 1 496 000 2 036 000 1 938 566 95,2 % 97 434 Cestovné výdavky delegácií 17 802 000 22 331 114 11 121 429 49,8 % 11 209 685 Náklady na tlmočenie 79 316 000 74 441 386 64 551 319 86,7 % 9 890 067 Zasadnutia a konferencie 4 945 000 5 290 500 4 948 665 93,5 % 341 835 Informačné služby 10 152 000 8 650 000 8 383 365 96,9 % 266 636 Rôzne 1 787 000 1 787 000 989 228 55,4 % 797 772 Rezerva 1 500 000 1 500 000 0 0,0 % 1 500 000 Súčet (okrem nadobudnutia) 572 894 377 572 848 877 526 500 479 91,9 % 46 348 398 Nadobudnutie nehnuteľného majetku — 45 500 45 035 99,0 % 465 Celkový súčet 572 894 377 572 894 377 526 545 514 91,9 % 46 348 863

Celková miera plnenia rozpočtu na rok 2018 je 91,9 %. Rozdiel medzi konečným rozpočtom a plnením možno vysvetliť takto:

— V kategórii plánu pracovných miest zostalo nevyužitých celkovo 18,8 milióna EUR. Toto nečerpanie súvisí najmä s menšími potrebami na základné platy (11,8 milióna EUR) a s tým, že nebolo potrebné použiť predbežne vyčlenené rozpočtové prostriedky na ročnú úpravu odmien (3,1 milióna EUR). Nečerpanie mzdových prostriedkov súvisí čiastočne s čistým znížením o 47 zastávaných pracovných miest v pláne pracovných miest Európskej rady/Rady. Iné prvky, ktorými sa vysvetľuje nečerpanie, sú nižšia potreba rôznych zákonných nárokov (2,6 milióna EUR) a sociálneho zabezpečenia (0,6 milióna EUR) a nižšie výdavky na nadčasy (0,4 milióna EUR).

— V kategórii výdavkov na ostatných zamestnancov sa 29 % nečerpania (0,5 milióna EUR z 1,7 milióna EUR) vzťahuje na menší počet platieb pre zmluvných zamestnancov, vyslaných národných expertov a ostatné externé služby. Nižšie čerpanie nákladov v súvislosti so služobnými cestami zodpovedá úspore vo výške 0,3 milióna EUR. Pokiaľ ide o oblasť, ktorá sa týka predsedu Európskej rady, úspory vo výške 0,4 milióna EUR pochádzajú z menšieho čerpania rozpočtu na cestovné a diéty. Zvyšných 0,5 milióna EUR sa zväčša vzťahuje na úspory v oblasti zdravotníckych a sociálnych služieb.

— Celkové plnenie výdavkov súvisiacich s budovami viedlo k úsporám vo výške 1,5 milióna EUR. Z tejto sumy sa 1,3 milióna EUR pripisuje nižším nákladom na bezpečnosť a stráženie budov, na ich údržbu a upratovanie, spotrebu vody, plynu a elektrickej energie. Zostávajúcich 0,2 milióna EUR pochádza z úspor v oblasti zariaďovania priestorov, inštalačných prác a bezpečnosti.

— V oblasti IT a nábytku bolo plnenie rozpočtu na úrovni 100 %.

— Úspory vo výške 0,2 milióna EUR týkajúce sa technického zariadenia sa dosiahli hlavne z dôvodu menšej potreby prenájmu a údržby bezpečnostných inštalácií.

— Úspory na doprave vo výške 0,1 milióna EUR sa dosiahli hlavne z dôvodu konečných potrieb týkajúcich sa organizácie stretnutia ASEM.

— Čerpanie cestovných výdavkov delegácií viedlo k úsporám vo výške 11,2 milióna EUR. Suma, ktorá bola k dispozícii na cestovné výdavky delegácií, predstavovala po presunoch 22,3 milióna EUR. Pôvodný rozpočet predstavoval sumu 17,8 milióna EUR, do ktorej sa presunula suma 6,6 milióna EUR z úspor v určitých finančných balíkoch pridelených na tlmočenie. Na druhej strane sa počas roka presunulo 1,8 milióna EUR na financovanie dodatočného tlmočenia do niektorých jazykov. Keďže členské štáty museli vrátiť nepoužité prostriedky z minulých rokov, na následné platby sa v rozpočte na rok 2018 viazalo len 11,1 milióna EUR.

— Nečerpanie rozpočtových prostriedkov na tlmočenie predstavuje 9,9 milióna EUR. Je potrebné poznamenať, že toto nečerpanie je konečným výsledkom presunu 6,6 milióna EUR z finančných prostriedkov pridelených na tlmočenie do finančného balíka určeného na cestovné výdavky delegácií (6). Konečný výsledok takisto zahŕňa spätný presun sumy 1,8 milióna EUR z niektorých finančných balíkov určených na cestovné výdavky na účely pokrytia dodatočného tlmočenia do niektorých jazykov.

— Suma 0,2 milióna EUR z celkového nečerpania 0,3 milióna EUR na organizáciu zasadnutí a konferencií odráža nižšie potreby pri organizácii samitu EÚ – ASEM, než sa plánovali v rozpočte. Nižšie potreby týkajúce sa osobitných cestovných výdavkov umožnili ďalšie úspory vo výške 0,1 milióna EUR.

— Miera čerpania rozpočtových prostriedkov v kategórii informačná činnosť bola 96,9 %, čo viedlo k úsporám vo výške 0,3 milióna EUR. Táto suma zodpovedá najmä úsporám v úradnom vestníku (0,2 milióna EUR) a menším úsporám v oblasti hostingového vysielania a osvetovej činnosti (0,1 milióna EUR).

— V kategórii Rôzne sa nečerpanie vo výške 0,8 milióna EUR vysvetľuje hlavne nižšími výdavkami v oblasti právneho zastupovania (0,7 milióna EUR) vzhľadom na nižší než odhadovaný počet protidampingových prípadov oznámených Rade; Zostávajúca suma 0,1 milióna EUR je kombináciou menších potrieb uniforiem a kancelárskych potrieb, papiera, štúdií a poštových poplatkov.

3.4. Prenesené rozpočtové prostriedky

3.4.1. Rozpočtové prostriedky prenesené automaticky z roku 2017 do roku 2018

Ako sa uvádza v tabuľke 9, z roku 2017 sa do roku 2018 preniesla suma 51,8 milióna EUR.

Tabuľka 9

Čerpanie rozpočtových prostriedkov prenesených z roku 2017 do roku 2018 (podľa kategórií)

(v EUR) Kategória Rozpočtové prostriedky prenesené z roku 2017 Platby 2018 Miera plnenia Zrušené rozpočtové prostriedky 1 2 3=2/1 4=1– 2 Plán pracovných miest 366 146 306 771 83,8 % 59 375 Výdavky na ostatných zamestnancov 2 939 481 2 466 286 83,9 % 473 195 Budovy 15 430 019 11 543 809 74,8 % 3 886 210 Počítačové systémy 20 002 333 18 557 862 92,8 % 1 444 471 Nábytok 323 588 312 101 96,4 % 11 488 Technické zariadenie 1 489 754 1 331 588 89,4 % 158 166 Doprava 295 754 226 689 76,6 % 69 065 Cestovné výdavky delegácií — — — Náklady na tlmočenie 6 910 863 4 679 388 67,7 % 2 231 475 Zasadnutia a konferencie 877 538 677 635 77,2 % 199 903 Informačné služby 2 380 596 2 157 277 90,6 % 223 319 Rôzne 772 364 546 590 70,8 % 225 774 Rezerva — — — Súčet 51 788 437 42 805 994 82,7 % 8 982 442

Miera čerpania rozpočtových prostriedkov prenesených z roku 2017 bola 82,7 %. Hlavnými príčinami tejto miery čerpania sú:

— Čiastočné alebo úplné nevykonanie prác/nedodanie tovaru/neposkytnutie služieb, ktoré si počas predchádzajúceho roka objednal GSR.

— Faktúry za vykonané práce/dodaný tovar/poskytnuté služby neboli ešte doručené. Treba poznamenať, že toto nevyhnutne zaťaží rozpočet na nasledujúci rozpočtový rok, keďže sa na tieto transakcie budú musieť v roku 2019 zaviesť nové záväzky.

3.4.2. Rozpočtové prostriedky prenesené z roku 2018 do roku 2019

Rozpočtové prostriedky prenesené z roku 2018 do roku 2019 predstavovali celkom 56,6 milióna EUR.

Tabuľka 10

Rozpočtové prostriedky prenesené z roku 2018 do roku 2019 (podľa kategórií)

(v EUR) Kategória Rozpočet na rok 2018 (pôvodný) Rozpočet na rok 2018 (konečný (*2)) Záväzky Platby 2018 Rozpočtové prostriedky prenesené do roku 2019 Miera prenosu 1 2 3 4 5=3– 4 6=4/3 Plán pracovných miest 328 800 000 328 650 000 309 799 583 309 367 346 432 237 0,1 % Výdavky na ostatných zamestnancov 24 359 000 24 509 000 22 777 378 20 930 792 1 846 586 8,1 % Budovy 56 360 377 55 574 877 54 112 447 38 069 307 16 043 141 29,6 % Počítačové systémy 41 300 000 42 781 000 42 770 511 23 222 070 19 548 442 45,7 % Nábytok 733 000 933 000 923 624 633 483 290 141 31,4 % Technické zariadenie 4 344 000 4 365 000 4 184 365 2 615 658 1 568 707 37,5 % Doprava 1 496 000 2 036 000 1 938 566 1 106 390 832 176 42,9 % Cestovné výdavky delegácií 17 802 000 22 331 114 11 121 429 11 121 429 0 0,0 % Náklady na tlmočenie 79 316 000 74 441 386 64 551 319 52 642 447 11 908 872 18,4 % Zasadnutia a konferencie 4 945 000 5 290 500 4 948 665 4 293 568 655 097 13,2 % Informačné služby 10 152 000 8 650 000 8 383 365 5 387 494 2 995 870 35,7 % Rôzne 1 787 000 1 787 000 989 228 555 947 433 280 43,8 % Rezerva 1 500 000 1 500 000 — — — – Súčet (okrem nadobudnutia) 572 894 377 572 848 877 526 500 479 469 945 930 56 554 549 10,7 % Nadobudnutie nehnuteľného majetku — 45 500 45 035 45 035 100,0 % Celkový súčet 572 894 377 572 894 377 526 545 514 469 945 930 56 599 584 10,7 %

Sumy prenesené z roku 2018 do roku 2019 pochádzajú hlavne z týchto kategórií:

— Počítačové systémy: 19,5 milióna EUR, z čoho 12,2 milióna EUR sa vzťahovalo na externú pomoc, 5,3 milióna EUR na vybavenie a softvér a 1,2 milióna EUR na IT servis a údržbu a 0,8 milióna EUR na telekomunikácie.

— Budovy: 16,0 milióna EUR, kde rôzne práce súvisiace so zariaďovaním predstavujú sumu 6,3 milióna EUR, upratovanie a údržba 4,3 milióna EUR, bezpečnosť a stráženie 2,3 milióna EUR, práce na zabezpečení priestorov 1,2 milióna EUR, elektrina, voda, plyn a vykurovanie spolu ďalší 1,0 milióna EUR a sumu 0,4 milióna EUR predstavujú iné výdavky súvisiace s budovami, napr. štúdie a audity budov.

— Suma 11,9 milióna EUR na pokrytie nákladov na tlmočenie poskytnuté v novembri až decembri 2018, za ktoré však bude konečná faktúra doručená v roku 2019.

— Suma 3,0 milióna EUR sa týkala výdavkov na informačné služby, z čoho 2,0 milióna EUR, sa týka informácií a verejných podujatí, ako aj publikácií Rady a 1,0 milióna EUR sa týka výdavkov na dokumentáciu a knižnicu.

— Výdavky na ostatných zamestnancov: 1,8 milióna EUR, najmä v súvislosti so službami poskytovanými externe (0,1 milióna EUR), odbornou prípravou (0,9 milióna EUR), lekárskou službou a detskými jasľami (0,4 milióna EUR), služobnými cestami (0,3 milióna EUR) a podpornými opatreniami na pomoc zamestnancom (0,1 milióna EUR).

— Technické zariadenie: 1,6 milióna EUR, z toho sa suma 1,0 milióna EUR týka nákupu a údržby konferenčného zariadenia, 0,4 milióna EUR sa týka nákupu a údržby audiovizuálneho zariadenia pre tlačové oddelenie, 0,1 milióna EUR sa týka bezpečnostného zariadenia a 0,1 milióna EUR sa týka nákupu a údržby zariadenia pre reštaurácie a jedálne a iného zariadenia.

— Zasadnutia a konferencie: 0,7 milióna EUR súvisiacich hlavne s faktúrami, ktoré ešte neboli doručené, za organizovanie zasadnutí Európskej rady a Rady v roku 2018.

— Nadobudnutie nehnuteľného majetku: 0,05 milióna EUR na pokrytie notárskych výdavkov súvisiacich s poslednou platbou za budovu Europa.

— Nábytok: 0,3 milióna EUR pre niektoré kancelárie a dodatočné objednávky na nákup nábytku s cieľom pokryť potreby Rady pred podpísaním novej rámcovej zmluvy.

3.4.3. Rozpočtové prostriedky prenesené z roku 2017 do roku 2018 na základe rozhodnutia

Ako sa uvádza v tabuľke 11, suma vo výške 8,8 milióna EUR sa na základe rozhodnutia preniesla z roku 2017 do roku 2018, a to v súlade s ustanoveniami článku 13 ods. 2 nariadenia o rozpočtových pravidlách a článku 4 pravidiel uplatňovania (článku 12 ods. 2 NRP z roku 2018).

Tabuľka 11

Rozpočtové prostriedky prenesené z roku 2017 do roku 2018 (podľa kategórií) na základe rozhodnutia

(v EUR) Kategória Rozpočtové prostriedky prenesené z roku 2017 na základe rozhodnutia Záväzky 2018 Miera plnenia Zrušené rozpočtové prostriedky Platby 2018 Prenesené na zaplatenie do roku 2019 1 2 3=2/1 4=1– 2 5 6=2– 4 Nadobudnutie nehnuteľného majetku 8 787 738 4 114 794 46,8 % 4 672 944 0 4 114 794 Spolu Európska rada/Rada 8 787 738 4 114 794 46,8 % 4 672 944 0 4 114 794

Táto suma súvisí s poslednou platbou za budovu Europa a plánovaným nákupom štyroch priľahlých pozemkov, vzhľadom na to, že v roku 2017 nebolo možné podpísať súvisiaci konečný akt predaja, a to z dôvodu oneskorení spojených s vnútornými postupmi belgických orgánov a ďalších oneskorení pri príprave právnej dokumentácie notármi.

Miera čerpania rozpočtových prostriedkov prenesených na základe rozhodnutia bola 46,8 % z toho dôvodu, že belgické orgány nakoniec nepristúpili k predaju štyroch priľahlých pozemkov. Viazaná suma sa celá preniesla do roku 2019 na zaplatenie.

3.4.4. Rozpočtové prostriedky prenesené z roku 2016 do roku 2017 na základe rozhodnutia, prenesené na zaplatenie do roku 2018

Rozpočtové prostriedky prenesené na základe rozhodnutia z roku 2016 do roku 2017, ktoré boli riadne viazané v roku 2017, avšak nezaplatené sa preniesli na zaplatenie do roku 2018. Ako sa uvádza v tabuľke 12, na zaplatenie sa preniesla suma 0,3 milióna EUR.

Tabuľka 12

Rozpočtové prostriedky prenesené z roku 2016 do roku 2017 na základe rozhodnutia, prenesené na zaplatenie do roku 2018 (podľa kategórií)

(v EUR) Kategória Prenesené na zaplatenie z roku 2017 Platby 2018 Miera plnenia Zrušené rozpočtové prostriedky 1 2 3=2/1 4=1– 2 Technické zariadenie 330 991 330 991 100,0 % 0 Spolu Európska rada/Rada 330 991 330 991 100,0 % 0

Táto suma súvisí s nahradením zariadenia v budove Europa (technické zariadenie), ktoré bolo poškodené vodou v októbri 2016.

Miera čerpania rozpočtových prostriedkov prenesených z roku 2017 bola 100 %.

3.5. Pripísané príjmy

3.5.1. Pripísané príjmy, ktoré vznikli pred rokom 2018

Celková suma pripísaných príjmov, ktoré vznikli pred rokom 2018, predstavovala 23,0 milióna EUR.

Tabuľka 13

Čerpanie pripísaných príjmov, ktoré vznikli pred rokom 2018 (podľa kategórií)

(v EUR) Kategória Pripísané príjmy pred rokom 2018 Záväzky 2018 Platby 2018 Miera plnenia Zrušené pripísané príjmy 1 2 3 4=2/1 4=1– 2 Plán pracovných miest 1 424 860 1 424 860 1 424 860 100,0 % — Výdavky na ostatných zamestnancov 1 226 806 1 222 768 1 212 356 99,7 % 4 038 Budovy 793 382 672 317 540 213 84,7 % 121 065 Počítačové systémy 473 332 472 157 360 276 99,8 % 1 175 Nábytok — — — — Technické zariadenie 34 894 31 090 29 168 89,1 % 3 804 Doprava 2 747 2 747 2 747 100,0 % — Cestovné výdavky delegácií 11 555 185 11 555 185 11 555 185 100,0 % — Náklady na tlmočenie 7 042 505 7 042 505 7 042 505 100,0 % — Zasadnutia a konferencie 148 367 136 571 134 123 92,0 % 11 796 Informačné služby 62 023 62 023 62 023 100,0 % — Rôzne 273 300 273 300 252 369 100,0 % — Spolu Európska rada/Rada 23 037 401 22 895 523 22 615 825 99,4 % 141 878 Dohody s ESVČ o úrovni poskytovaných služieb 126 150 117 101 117 101 92,8 % 9 049 Celkový súčet 23 163 551 23 012 625 22 732 926 99,3 % 150 927

Pripísané príjmy súvisiace s činnosťami GSR predstavovali celkom 23,2 milióna EUR, z toho suma 23,0 milióna EUR bola v roku 2018 riadne viazaná. Zvyšných 0,2 milióna EUR bolo zrušených v súlade s článkom 14 nariadenia o rozpočtových pravidlách (článkom 12 ods. 4 NRP z roku 2018).

Ďalšia časť pripísaných príjmov, ktoré vznikli pred rokom 2018, a to vo výške 0,1 milióna EUR, predstavuje sumy, ktoré v roku 2017 ESVČ presunula Rade na pokrytie výdavkov za služby vymedzené v rôznych dohodách o úrovni poskytovaných služieb (SLA) medzi týmito dvoma inštitúciami a poskytnuté generálnym sekretariátom Rady. Z viazanej sumy vo výške 0,1 milióna EUR bolo 100 % vyplatených v roku 2017.

3.5.2. Pripísané príjmy prenesené na zaplatenie z roku 2017

Celková suma pripísaných príjmov prenesených na zaplatenie z roku 2017 predstavuje 0,3 milióna EUR.

Tabuľka 14

Čerpanie pripísaných príjmov, ktoré vznikli pred rokom 2018, prenesených do roku 2018 na zaplatenie (podľa kategórií)

(v EUR) Kategória Pripísané príjmy prenesené na zaplatenie z roku 2017 Platby 2018 Miera plnenia Zrušené pripísané príjmy 1 2 4=2/1 4=1– 2 Plán pracovných miest — — — — Výdavky na ostatných zamestnancov 10 362 167 1,6 % 10 195 Budovy 149 078 78 610 52,7 % 70 468 Počítačové systémy 3 — 0,0 % 3 Nábytok — — — — Technické zariadenie 29 555 23 460 79,4 % 6 095 Doprava 1 779 295 16,6 % 1 485 Cestovné výdavky delegácií — — — — Náklady na tlmočenie — — — — Zasadnutia a konferencie 5 530 5 274 95,4 % 256 Informačné služby — — — — Rôzne 38 773 7 627 19,7 % 31 146 Spolu Európska rada/Rada 235 082 115 433 49,1 % 119 648 Dohody s ESVČ o úrovni poskytovaných služieb 17 526 17 526 100,0 % — Celkový súčet 252 608 132 959 52,6 % 119 648

3.5.3. Pripísané príjmy, ktoré vznikli pred rokom 2018, prenesené na zaplatenie do roku 2019

Pripísané príjmy, ktoré vznikli pred rokom 2018, riadne viazané, avšak nezaplatené v roku 2018, boli v celkovej výške 0,3 milióna EUR prenesené z roku 2018 do roku 2019.

Tabuľka 15

Pripísané príjmy, ktoré vznikli pred rokom 2018, prenesené do roku 2019 (podľa kategórií)

(v EUR) Kategória Pripísané príjmy pred rokom 2018 Záväzky 2018 Platby 2018 Pripísané príjmyprenesenédo roku 2019 Miera prenosu 1 2 3 4=2– 3 5=4/2 Plán pracovných miest 1 424 860 1 424 860 1 424 860 — 0,0 % Výdavky na ostatných zamestnancov 1 226 806 1 222 768 1 212 356 10 412 0,9 % Budovy 793 382 672 317 540 213 132 103 19,6 % Počítačové systémy 473 332 472 157 360 276 111 881 23,7 % Nábytok — — — — Technické zariadenie 34 894 31 090 29 168 1 922 6,2 % Doprava 2 747 2 747 2 747 — 0,0 % Cestovné výdavky delegácií 11 555 185 11 555 185 11 555 185 — 0,0 % Náklady na tlmočenie 7 042 505 7 042 505 7 042 505 — 0,0 % Zasadnutia a konferencie 148 367 136 571 134 123 2 449 1,8 % Informačné služby 62 023 62 023 62 023 — 0,0 % Rôzne 273 300 273 300 252 369 20 931 7,7 % Spolu Európska rada/Rada 23 037 401 22 895 523 22 615 825 279 699 1,2 % Dohody s ESVČ o úrovni poskytovaných služieb 126 150 117 101 117 101 — 0,0 % Celkový súčet 23 163 551 23 012 625 22 732 926 279 699 1,2 %

Prenesené sumy pochádzajú hlavne z týchto kategórií:

— Budovy: 0,1 milióna EUR v súvislosti so zariaďovaním.

— Počítačové systémy: 0,1 milióna EUR zodpovedajúceho externým službám.

— Rôzne výdavky vo výške 0,02 milióna EUR zodpovedajú hlavne nákladom na právne zastupovanie.

3.5.4. Pripísané príjmy, ktoré vznikli pred rokom 2018

Celkové pripísané príjmy, ktoré vznikli v roku 2018, predstavovali 23,7 milióna EUR. Z tejto sumy predstavuje 351 460 EUR sumu, ktorú ESVČ presunula Rade.

Tabuľka 16:

Čerpanie pripísaných príjmov, ktoré vznikli v roku 2018 (podľa kategórií)

(v EUR) Kategória Pripísané príjmy 2018 Záväzky 2018 Platby2018 Dostupné pripísané príjmy 1 2 3 4=1– 3 Plán pracovných miest 1 489 158 — — 1 489 158 Výdavky na ostatných zamestnancov 1 472 997 112 414 62 508 1 410 489 Budovy 984 112 195 806 81 498 902 614 Počítačové systémy 976 647 262 528 69 889 906 758 Nábytok — — — 0 Technické zariadenie 210 364 143 204 139 077 71 286 Doprava 5 454 — — 5 454 Cestovné výdavky delegácií 6 911 068 — — 6 911 068 Náklady na tlmočenie 11 066 291 — — 11 066 291 Zasadnutia a konferencie 139 883 132 947 55 875 84 008 Informačné služby 68 116 — — 68 116 Rôzne 33 737 — — 33 737 Spolu Európska rada/Rada 23 357 827 846 899 408 847 22 948 980 Dohody s ESVČ o úrovni poskytovaných služieb 351 460 208 560 124 366 227 095 Celkový súčet 23 709 288 1 055 459 533 213 23 176 075

Pripísané príjmy v roku 2018 súvisiace s činnosťami GSR predstavovali 23,4 milióna EUR. Počas rozpočtového roka sa viazalo 0,8 milióna EUR, pričom 23,0 milióna EUR sa v súlade s článkom 14 NRP (článkom 12 ods. 4 NRP z roku 2018) prenieslo do roku 2019.

Približne 50 % pripísaných príjmov (11 miliónov EUR) súvisí s tlmočením a pochádza z navýšenia platieb na niektoré jazyky, ktorým sa pokrylo dodatočné tlmočenie v týchto jazykoch. Suma vo výške 7 miliónov EUR súvisí s cestovnými výdavkami delegácií, a to po vypočítaní zostatku na základe nimi predložených cestovných výkazov. Zvyšná časť sa týka najmä vrátených súm, ktoré súvisia s rôznymi administratívnymi činnosťami Rady.

(1) Nariadenie Európskeho parlamentu a Rady (EÚ, Euratom) č. 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a zrušení nariadenia Rady (ES, Euratom) č. 966/2012 („nariadenie o rozpočtových pravidlách z roku 2012“) (Ú. v. EÚ L 193, 30.7.2018, s. 1).

(2) Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

(3) Budova Europa

(4) Smernica Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách (Ú. v. EÚ L 48, 23.2.2011, s. 1).

(5) Čistá suma prevyšuje 250 000 EUR.

(*1) Zahŕňa vnútorné prerozdelenie rozpočtových prostriedkov.

(6) GSR v súlade s rozhodnutím č. 111/07 presúva 66 % nepoužitých prostriedkov z finančných prostriedkov pridelených na tlmočenie do balíkov určených na cestovné výdavky delegátov, ktoré sa použijú počas toho istého rozpočtového roka. V roku 2018 predstavovala táto suma 6,6 milióna EUR.

(*2) Zahŕňa vnútorné prerozdelenie rozpočtových prostriedkov.